LADA Kalina

**LADA Kalina** (), ankaŭ konata kiel VAZ-1117, VAZ-1118, VAZ-1119 (la 1-a generacio) kaj VAZ-2192, VAZ-2194 (la 2-a generacio), estas la rusia kompakta aŭto, kiun AvtoVAZ produktis ekde la  ĝis 2018. Ĝi anstataŭis VAZ-2113 en la modela vico kaj poste estis anstataŭita de LADA Granta. Ĝi estas konstruita surbaze de la aŭtomobila platformo Gamma.

## La unua generacio 
### Kreado 
Dezajnado de la aŭto komenciĝis en 1993, kiam la konzerno AVVA mendis dezajnon de la tiel nomata "popola aŭto" (VAZ-1116). La projekto tamen ne estis realigita pro manko de financado. Fine de la 1990-aj jaroj AvtoVAZ koncentriĝis je evoluigo de VAZ-2110 ĝis LADA Priora, samtempe redezajnante la klasikajn modelojn de la aŭtofamilio LADA Samara. Necesis fabriki novan aŭton, kapablan konkurenci kun tiuj eksterlandaj — pli modernan laŭ aspekto kaj teknikaj karakterizoj. Tiucele oni decidis uzi teknikajn solvojn, ellaboritajn dum dezajnado de la "popola aŭto" surbaze de la aŭtomobila platformo Gamma.

Ekde komenco oni planis krei la tutan aŭtomobilan familion: limuzino (VAZ-1118), hatchback (VAZ-1119) kaj buslimuzino (VAZ-1120), poste anstataŭigita per kombiaŭto (VAZ-1117). La unua estis kreita hatchback, sed ekproduktita — limuzino. En 2005 komenciĝis amasa fabrikado de limuzino, en 2006 aperis hatchback, en 2008 — kombiaŭto.
. Grave ŝanĝiĝis la rapidumskatolo kaj kluĉilo.

Poste aperis la 16-valva versio de la sama motoro kun 98 ĉevalpovoj. Krome estis kreita nova motoro (1,4 litro, 89 ĉevalpovoj), sed ĝi funkciis malbone kaj malaperis kune kun la unua generacio de la aŭtoj. La rapidumskatolo ĉiam estis la sama — la 5-ŝtupa mekanika.

### Fabrikado 
En aŭgusto 2004 komenciĝis fabrikado de la testaj 16 aŭtoj. La  2004 estis oficiale prezentitaj la unuaj kvar aŭtoj, produktitaj en la ĉefa muntoĉeno de la fabriko, do ne plu testaj. La  al la oficialaj reprezentantoj de AvtoVAZ en 12 regionoj estis senditaj la unuaj aŭtoj, destinitaj por vendado. La  la unua LADA Kalina estis vendita en Sankt-Peterburgo.

En aŭgusto 2005 en AvtoVAZ komenciĝis testado de la unuaj hatchback-oj.

En aprilo 2006 AvtoVAZ komencis intertraktojn kun la kompanio IĵAvto pri produktado de LADA Kalina en Iĵevsko, ĉar la fabriko en Toljatti jam ne povis plenumi ĉiujn mendojn.

En julio 2007 al la versio Norma aldoniĝis ankaŭ la versioj Standart kaj Lux. Standart havis centran seruron, frontajn glacolevilojn, tegilojn el artefarita ledo, pregitajn 13-colajn radodiskojn. Norma aldone havis elektran stirhelpilon kaj fumitajn glacojn. Lux havis velurajn tegilojn, fanditajn 14-colajn radodiskojn kaj du frontajn aerkusenojn. En novembro 2007 la modifita versio Lux ekvendiĝis.

En aŭgusto 2007 aperis la testaj aŭtoj kun ABS kaj la  komenciĝis ilia amasa fabrikado.

La  komenciĝis fabrikado de la provaj 150 kombiaŭtoj (VAZ-1117) kaj en decembro ili estis senditaj al vendejoj. Ili havis la 4-cilindran motoron kun volumeno 1,6 litro, 80 ĉevalfortoj, torda momanto 120 Nm kaj 5-ŝtupan mekanikan rapidumskatolon. Maksimuma rapideco — 160 km/hore.

Ekde februaro 2008 oni instalis plastan benzinujon anstataŭ tiu fera, kio malaltigis pezon de la aŭto je 4 kg kaj faris ĝian priservadon pli simpla.

En aprilo 2008 aperis la unuaj aŭtoj kun klimatizilo surbaze de la sistemo de Panasonic. Ekde decembro 2008 estis instalataj novaj armotiziloj.

Ekde februaro 2009 la version Standart anstataŭis la versio Plena Standarto.

En januaro 2010 komenciĝis fabrikado de la limuzinoj kun la motoro VAZ-21126 (la kvarcilindra, benzina, 1596 cm³, 98 ĉevalpovoj). Origine kreita por LADA Priora, ĝi havis malpli da vibrado kaj estis malpli brua. Oni aplikis en ĝi la gasodistribuan mekanismon de la firmao Gates kun resurso je 200 mil km. La maksimuma rapideco — 183 km/hore. Unue ĝi estis instalata ĉe Lada Kalina Sport 1.6. Ĝi kongruis al la postuloj de Euro III.

En junio 2010 estis fabrikitaj testaj aŭtoj kun muzikiloj: 1 DIN, kvar laŭtparoliloj, antena kablo, ekstera anteno surtegmente, CD-ludilo, USB-ingo.

En aprilo 2011 oni anoncis ke la  2011 AvtoVAZ ĉesigos produktadon de la limuzinoj LADA Kalina por liberigi spacon al la nova modelo — LADA Granta.

En decembro 2011 ekvendiĝis la kombiaŭtoj en la versio Norma kun la 8-valva motoro kun volumeno 1,6 litro, kongrua al la postuloj de la normo Euro IV. Ili defaŭlte havis muzikilon. En februaro 2012 komenciĝis produktado de la aŭtoj kun stirilo, kiu havis 3,1 plenajn turnojn anstataŭ 4,02 antaŭe. Tio altigis sensivecon de la stirado kaj kongruis al tutmondaj tendencoj en tiu ĉi aŭtoklaso.

### Vojaĝo de Vladimir Putin 
La  la ĉefministro de Rusio Vladimir Putin traveturis 350 km en la brile flava LADA Kalina por persone inspekti la ĵus finitan vojon R297, kiu kunigis la urbojn Ĉita kaj Ĥabarovsko. Laŭvoje li kelkfoje haltis por interparoli kun lokanoj kaj ŝoforoj de kamionoj. La ĉefministro laŭdis la aŭton kiel neatendeble bonan kaj rekomendis al ĉiuj aĉeti ĝin. Poste blogantoj publikigis fotojn, en kiuj videblas ke en la ĉefministra aŭtogrupo estis tri identaj LADA Kalina, el kiuj unu sekvis lin kaj aliaj du estis transportitaj en aŭtotransportilo. Ĉiuj aliaj akompanaj aŭtoj estis eksterlandaj. Nun tiu flava LADA Kalina estas eksponaĵo de la muzeo de AvtoVAZ.

### LADA Kalina 4WD 
En aprilo 2006 komenciĝis dezajnado de LADA Kalina kun kompleta transmisio. En septembro 2006 ĝi estis prezentita sub la nomo LADA Kalina 4WD. La aŭto estis kreita surbaze de la kombiaŭto Lada 111. Krom la kompleta transmisio, ĝi ricevis alian suspension kaj la motoron kun volumeno 1,8 litro. En aŭgusto 2007 ĝi estis prezentita en la ekspozicio Interavto (Moskvo). Tamen en februaro 2008 aperis informoj pri rezigno je tiuj planoj.

### LADA Kalina Sport 
En oktobro 2006 oni anoncis aperon de la sporta versio Lada Kalina GTI — kun aerodinamikaj surmetaĵoj, sportaj sidiloj kaj motoro kun volumeno 1,6 litro, 120 ĉevalpovoj.

En aŭgusto 2007 en la ekspozicio Interavto (Moskvo) estis prezentita la sporta versio de hatchback Lada Kalina R2. Ĝi ricevis la 16-valvan motoron kun volumeno 1,6 litro, 125 ĉevalpovoj, kongruan al la postuloj de Euro IV. Ĝi atingis rapidecon 100 km/hore je 9,5 sekundoj, maksimuma rapideco — 195 km/hore. La aŭto havis bremsojn por la 15-colaj radoj, malaltprofilajn pneŭmojn 195/55 R15, postajn diskajn bremsojn, senreduktoran elektran strihelpilon ktp. Ĝia veturalteco reduktiĝis je 30 mm, aperis aerodinamikaj surmetaĵoj. En julio 2008 la unuaj aŭtoj Lada Kalina Sport 1.4 estis senditaj al vendejoj. Ili estis fabrikitaj en la eksperimenta sekcio de AvtoVAZ. En marto 2009 ekvendiĝis Lada Kalina Sport 1.6 kun la 16-valva motoro (98 ĉevalfortoj, torda momanto 145 Nm).

La  ekvendiĝis la dua generacio de Lada Kalina Sport. Ĝi ricevis la 16-valvan motoron kun volumeno je 1,6 litro, 118 ĉevalpovoj. Ĝi atingis rapidecon 100 km/hore en 9,5 sekundoj, maksimuma rapideco estis 197 km/hore.

## La dua generacio 
En aŭgusto 2012 en la Moskva Internacia Aŭtoekspozicio estis prezentita LADA Kalina de la dua generacio, kies amasa fabrikado komenciĝis en 2013. La dua generacio havis motorojn kun volumeno po 1,6 litroj: la 8-valvan (87 ĉevalpovoj) kaj la 16-valvan (98 kaj 106 ĉevalpovoj). Haveblis ankaŭ sportaj versioj kun la motoroj po 118 kaj 136 ĉevalpovoj. Aperis la 5-ŝtupa robota rapidumskatolo kun unu kluĉilo kaj la 4-rapiduma aŭtomata rapidumskatolo (Jatco). Aperis rapidecregulilo, navigilo, pli evoluinta klimatizilo kaj aerkuseno por la ŝoforo eĉ en la baza versio (en la versioj Norma kaj Lux ankaŭ tiu por la fronta pasaĝero). La kombiaŭta versio ricevis tegmentorakojn. Videble ŝanĝiĝis aspekto de la aŭto, kiun prilaboris la nova dezajnisto de AvtoVAZ Steve Mattin. Iuj tamen plendis, ke temas pri ne la nova generacio, sed nura renovigo, ĉefe redezajno.

La  fabrikado de la unua generacio de LADA Kalina finiĝis. La  komenciĝis fabrikado de la dua generacio kaj en junio 2013 la unuaj aŭtoj estis senditaj al la vendejoj. Komence estis fabrikitaj hatchback-oj kun la mekanika rapidumskatolo. En aŭgusto 2013 komenciĝis fabrikado de la versio Norma, en septembro 2013 aperis la novaj kombiaŭtoj. En septembro 2013 startis produktado de la aŭtoj kun Elektronika Stabiliga Programo kaj Tirkontrola Sistemoen de la firmao Bosch (Germanio). En januaro 2014 aperis la aŭtoj kun nova suspensio — kun pli duraj risorto kaj levilo, nova amortizilo, stabiligilo kun diametro 24 mm (anstataŭ 22). Krome aperis bruizolaj aldonaĵoj. La nova suspensio estis instalata en ĉiuj aŭtoj, la bruizolado nur ekde la versio Norma.

En aprilo 2015 aperis la unuaj aŭtoj kun navigiloj, instalitaj en plurmedian sistemon.

En aprilo komenciĝis fabrikado kaj en junio vendado de la aŭtoj kun robota rapidumskatolo. Tio estis la unuaj rusiaj aŭtoj kun aŭtomatizita rapidumskatolo. Ĝi estis kreita kunlabore kun la firmao ZF Friedrichshafen (Germanio).

LADA Kalina de la dua generacio iĝis konkuranto de LADA Granta, do merkatikistoj por eviti tion modifis la versiojn: Granta vendiĝis kiel limuzino, Kalina kiel limuzino kaj hatchback. Kalina kostis iom pli. Tamen populareco de Granta kreskis ĉiujare kaj tiu de Kalina falis. En januaro 2016 AvtoVAZ informis pri ekredukto de la fabrikado de LADA Kalina, kiu devos komplete finiĝi en 2018. En marto 2017 la prezidanto de AvtoVAZ Nicolas Maure diris, ke la aŭto bezonas modernigon, sed plu estos produktata. Tamen finfine oni decidis ĉesigi ĝian fabrikadon en 2018 kaj uzi ĝiajn teknikajn solvojn en la redezajnota LADA Granta. Ĝi havis la motoron kun volumeno 1,6 litro, 140 ĉevalpovoj, atingis rapidecon je 100 km/hore en 8,9 sekundoj, maksimuma rapideco 207 km/hore. Ĝi ricevis la 17-colajn malpezfanditajn radodiskojn, malaltprofilajn pneŭmojn, modernigitan rapidumskatolon, pli efikajn bremsojn kaj novdezajnitajn sidilojn. En septembro 2015 ĝia startis la fabrikado ĉe la firmao Lada Sport (subfirmao de AvtoVAZ) kaj en decembro ĝi ekvendiĝis. En januaro 2016 komenciĝis produktado de Lada Kalina NFR R1, kiu kongruas al postuloj de la nacia normo por sportaj aŭtoj de la Pokalo de Rusio pri Ringokonkuro. En le sezono de 2015-a jaro la teamo Lada Sport Rosneft sur tiu ĉi aŭto venkis en la teama konkurso en la Rusia serio de Ringokonkuro kaj gajnis du medalojn en personaj konkursoj.

En decembro 2016 la aŭto ricevis diferencialan blokilon.

### Lada Kalina Cross 
Tio estis la aŭto de la klaso pseŭdo-SUV. Jam en aprilo 2014 AvtoVAZ esploris opiniojn de la konsumantoj pri eventuala altigo de veturalteco. En majo 2014 aperis informoj, ke ĝi estos farita surbaze de kombiaŭto kun veturalteco altigita je proksimume 18 mm. Oni diris ke ĝi havos nur frontan transmision, pro kio aperis aldonaĵo *pseŭdo*-SUV. La unua aŭto jam estis farita. En junio 2014 oni oficiale anoncis baldaŭan fabrikadon de la aŭto kaj ĝiajn karakterizojn. La veturalteco altiĝis kompare al kombiaŭto je 23 mm (16 mm danke al suspensio kaj 7 mm danke al altprofilaj pneŭmoj) kaj atingis 208 mm, kio superis plejparton de SUV-aŭtoj. En aŭgusto komenciĝis fabrikado kaj en septembro sendado al vendejoj de la aŭtoj, kies vendoj oficiale startis en decembro 2014. En aprilo 2015 aperis la unuaj aŭtoj kun robota rapidumskatolo.

En julio 2016 komenciĝis fabrikado de la nova versio de la kombiaŭto Lada Kalina Cross, kiu nomiĝis Lada Kalina Cross Black Line. Ĝi ricevis nigran tegmenton, dukolorajn 15-colajn radodiskojn kaj tegilojn de la oranĝa aŭ griza koloroj. La ĉefa koloro de la aŭto estis (laŭmende) oranĝa aŭ blanka. Ĝi havis motoron je 106 ĉevalpovoj kaj rapidumskatolon laŭmende mekanikan aŭ aŭtomatan, du aerkusenojn, muzikilon kun USB kaj Bluetooth, hejtilojn de frontaj sidiloj kaj flankospeguloj.

## Aliaj projektoj 
### LADA Kalina City 
Post malsukcesaj provoj anstataŭigi la aŭton Oka per VAZ-1121 en 2003-2006 oni decidis reprovi en 2007 kaj fari tripordan hatchback de A-klaso surbaze de hatchback de LADA Kalina (VAZ-1119). La projekto ricevis la internan kodon VAZ-11172 kaj oficialan nomon LADA Kalina City. 80% de la elementoj estis prenitaj de VAZ-1119. Tute originalaj estis nur la tegmento, flankoj kaj parto de la planko. La aŭto havis jenajn parametrojn: longeco — 3650 mm, larĝeco — 1700 mm, alteco — 1500 mm, pezo — 980 kg. Estis instalita la 16-valva benzina motoro kun volumeno 1,4 litro, 89 ĉevalpovoj, kaj la 5-ŝtupa mekanika rapidumskatolo. Tamen la projekto ne estis realigita. En aprilo 2018 aperis fotoj de redezajnita Oka, eble resurektonta surbaze de tiu ĉi projekto.

### VAZ-1120 
Origine oni planis fari ankaŭ kompaktan buslimuzinon. Ĝi ricevis la internan kodon VAZ-1120 kaj devis esti dezajnita ĝis la fino de 2001. En 2002 devis aperi testaj aŭtoj. Oni planis aranĝi amasan fabrikadon. Ĝia maketo estis prezentita en Toljatti en 2002 kaj la fabrikado planita por 2008. Krom la benzina motoro kun volumeno 1,6 litro oni planis ankaŭ version kun dizelmotoro kun volumeno 1,8 litro. Sed somere 2005 AvtoVAZ informis pri nuligo de la projekto.

### Senŝofora versio 
En januaro 2018 la Centra Scienc-Esplora Aŭtomobila kaj Aŭtomotora Instituto (Rusio) publikigis informojn pri la kreita de ĝi senŝofora versio de LADA Kalina. Ĝi kapablis veturi kun rapideco ĝis 50 km/hore, sekvi alian aŭton, sin turni, rekoni aperantajn obstaklojn, vojsignojn kaj vojmarkilojn. Ĝi ankaŭ povis veturi malantaŭen kun rapideco ĝis 5 km/hore, sekvi itineron laŭ mapo, doni sonajn kaj lumajn signalojn. La aŭto povis memstare ekmoviĝi, lanĉinte elektran motoron, povan je 30 kVt (maksimume 72,4 kVt), ebligantan veturi ĝis 50 km.

## Sekureco 
La rusia magazeno Autoreview aranĝis en 2005 kolizian teston laŭ propra metodo ARCAP (Autoreview Car Assessment Program).

La aŭto gajnis 5,6 poentojn, do ricevis 1 stelon.

En 2015 oni ripetis la teston, sed jam kun la kombiaŭto de la dua generacio en la versio Lux. Ĝi ricevis 10,1 poentojn el 16, do gajnis 3 stelojn.

## Vendado 
En 2011 LADA Kalina okupis la unuan lokon laŭ vendoj en la rusia merkato (142 mil aŭtoj). Tio estis ĝia apogeo, ĉar jam sekvan jaron aperis LADA Granta, kiu estis pli moderna, do ekde tiam la vendoj de LADA Kalina falis ĉiujare.

## Eksporto 
En septembro 2005 AvtoVAZ informis, ke pro malbonaj asocioj de la vorto *Kalina* en iuj landoj la aŭto vendiĝos kiel Lada-1118 (limuzino) kaj Lada-1119 (hatchback). Inter tiuj landoj estis Ukrainio, pri baldaŭaj vendoj al kiu AvtoVAZ informis en oktobro 2005 kaj Finnlando, ĉar en la finna la vorto *kalina* signifas "krakado, tintado".

La eksportado komenciĝis en aŭgusto 2005. En 2005 el pli ol 18 mil fabrikitaj aŭtoj 733 estis eksportitaj. Ili vendiĝis en Ukrainio, Belorusio, Moldavio, Armenio, Azerbajĝano, Kartvelio, Kazaĥio kaj Uzbekio. En septembro 2006 LADA Kalina ekvendiĝis en Serbio.

En 2011 pli ol 1000 LADA Kalina estis venditaj al la kompanio Coruna Transporte (Nikaragvo), kiu planis uzi ilin kiel taksiojn.

En februaro 2016 Lada Kalina Cross ekvendiĝis en Germanio, kie tradicie plej populara modelo estis Lada Niva.

En oktobro 2016 LADA Kalina aĉeteblis en Germanio kaj Hungario. Krome ĝi aĉeteblis en Peruo, Ĉilio, Jordanio.

## Galerio 

Lada Kalina concept 1.jpg|Maketo en la muzeo de AvtoVAZ
Lada kalina racing.JPG|LADA Kalina en la flughaveno Mjaĉkovo, Moskva provinco
Lada kalina tms.JPG|LADA Kalina kun aerodinamikaj surmetaĵoj
RTCC_Национальный_класс.jpg|Dum konkuro en Niĵnij Novgorod. 2010.
Lada_Kalina_1.jpg|La unua LADA Kalina en la muzeo de AvtoVAZ
Lada Kalina 2.jpg|La unua LADA Kalina en la muzeo de AvtoVAZ
Lada_Kalina_II_(VAZ-2192)_front.JPG|LADA Kalina 2 (hatchback)
Lada Kalina Cross.jpg|LADA Kalina Cross (kombiaŭto)
Bragin Trek Champ 2017.jpg|Lada Kalina NFR dum konkuro

## Vidu ankaŭ 
* LADA Granta

## Eksteraj ligiloj 
* Oficiala retejo 

## Referencoj 
Kategorio:VAZ
Kategorio:Rusiaj aŭtomobiloj
Kategorio:Aperis en 2004
Kategorio:Malaperis en 2018
Kategorio:Transporto en 2004